Torino Juventus
Juventus Football Club (ladina keeles 'noorus'; ka Torino Juventus) on Torino elukutseliste jalgpalliklubi, mis mängib Itaalia kõrgliigas Serie A-s. Klubi asutas rühm õpilasi 1897. aastal. 1923. aastal ostis klubi Agnelli perekond, kes on siiani selle omanik. Juventus mängib mustavalgetriibulises särgis, mis pärineb inglise klubilt Notts County. Sellest tuleneb ka klubi hüüdnimi bianconeri ('mustvalged'). Juventus on Itaalia tituleeritum klubi. 2012. aastal tehti uuring, mis näitas, et Juventus on Itaalia populaarseim meeskond. Lisaks on Sport + Markt AG andmetel maailmas Juventusest haige kokku 130 miljonit inimest.